সম্প্রতি একটি ভিডিও ভাইরাল হয়েছে নেট দুনিয়ায়, যেখানে দেখা যাচ্ছে ঝাড়খণ্ডের কিছু মহিলা সে রাজ্যের মুখ্যমন্ত্রী রঘুবার দাস-এর পা ধুইয়ে দিচ্ছেন। ভিডিওটি ছড়িয়ে পড়ার পরেই নেট দুনিয়ায় শুরু হয়েছে বিতর্ক। দেশ থেকে ‘ভিআইপি ট্রিটমেন্ট’ তুলে দেওয়ার জন্য সর্বাগ্রে গলা ফাটিয়েছেন প্রধানমন্ত্রী নরেন্দ্র মোদী। সাংসদ, আমলা, মন্ত্রীদের গাড়িতে লাল বাতি লাগানো নিয়েও নিষেধাজ্ঞা জারি হয়েছে। অথচ দেখা গেল খোদ বিজেপিশাসিত রাজ্যেই নেতাকে দেবতার আসনে বসানো হচ্ছে।  
৯ জুলাই ছিল গুরু পূর্ণিমা। শিক্ষক বা গুরুকে শ্রদ্ধা জানাতে এই দিনটি উদযাপন করে থাকেন হিন্দু, জৈন ও বৌদ্ধ সম্প্রদায়ের মানুষরা। আর এই গুরু পূর্ণিমা উপলক্ষ্যেই জামশেদপুর শহরের ব্রহ্মলোক ধামে একটি অনুষ্ঠানের আয়োজন করা হয়েছিল। অনুষ্ঠানের প্রধান অতিথি ছিলেন ঝাড়খণ্ডের মুখ্যমন্ত্রী রঘুবর দাস। অনুষ্ঠানস্থলে পৌঁছতেই ফুলে ঢাকা একটি থালায় মুখ্যমন্ত্রীর পা ধুইয়ে দেন স্থানীয় দুই মহিলা। ঘটনায় সময়ে হাসিমুখে করজোড়ে কৃতজ্ঞতা প্রকাশ করতে দেখা যায় মুখ্যমন্ত্রী রঘুবর দাসকেও। প্রধানমন্ত্রী নরেন্দ্র মোদি যখন ‘ভিআইপি ট্রিটমেন্ট’ দূরে সরিয়ে দলের মন্ত্রী-সাংসদকে জনগণের আরও কাছাকাছি আনার চেষ্টা করছেন, বিজেপিশাসিত একটি রাজ্যেই এমন ঘটনায় রীতিমতো আলোড়ন পড়ে গিয়েছে।
দেখে নিন সেই ভিডিও—
 

#WATCH: Women wash feet of #Jharkhand CM Raghubar Das on a 'Guru Mahotsav' event held at Jamshedpur's Brahma Lok Dham. (July 7) pic.twitter.com/86wUeIpKzh
— ANI (@ANI_news) July 9, 2017